cyanic-selkie/wikianc huggingface dataset:
Sestra Carrie
Obsah
V rovnakom čase odhalí vtedy ešte nič netušiaci Drouet pri flirtovaní so svojou slúžkou, že sa Carrie stretáva s Hurstwoodom dosť často aj keď je on mimo domu. Hoci tomu nechce veriť, že by ho podvádzala, je rozhodnutý opýtať sa na to Carrie. Carrie mu o nej a Hurstwoodovi nechce nič povedať, povie len to, že je to všetko jeho vinou. To však Droueta nahnevá tak, že Carrie opustí. Pri hádke sa Carrie dozvie, že je Hurstwood ženatý, čo nahnevá zase ju a rozhodne sa, že Hurstwooda už nechce nikdy vidieť. Medzitým Hurstwood pri kontrole baru, zistí, že trezor ostal otvorený. Pri predstave, že po rozvode s manželkou mu neostane nič, pretože celý majetok nechal prepísať na jej meno, vezme desať tisíc dolárov z trezora. Zmätený tým, čo spravil, uteká rovno za Carrie. Nahovorí jej, že Drouet leží v nemocnici, no pritom je to len zámienka na to, aby ju zlákal do vlaku do Kanady.
Život v Kanade sa im nepáči, preto sa nakoniec usadia v New Yorku. Carrie sa stará o domácnosť, upratuje, varí, a nechodieva do spoločnosti. Hurstwood si nájde prácu v bare, lenže tá mu nevynáša tak ako by si to predstavoval a napokon o ňu i príde, keď majiteľ bar predá.
Carrie nadviaže priateľstvo so susedkou pani Vancovou, ktorá je stelesnením všetkého, čo by si Carrie priala dosiahnuť. Vďaka svojmu manželovi je finančne zabezpečená, chodí v drahých šatách, stravuje sa v prvotriednych reštauráciách a užíva si život. Carrie si začína uvedomovať, že po Hurswoodom boku už nie je spokojná. Po tom, čo stratí prácu v bare sa viac neunúva nájsť si nejakú ďalšiu. Bol príliš lenivý. Začína sa na ňom prejavovať staroba, čím prestane byť pre Carrie tak atraktívny. Keď im ostávajú posledné peniaze, dočíta sa v novinách, že kvôli štrajkom v doprave, majú nedostatok vodičov. Tak dostane Hurswood miesto vodiča električky. Pracuje v ťažkých podmienkach a keď ho štrajkujúci postrelia do ramena, vráti sa domov. Doma zase len nečinne vysedáva, na čo dôjde Carrie trpezlivosť a začne si hľadať prácu sama v divadlách.
Carrie sa stáva úspešnou komediálnou herečkou. Neskôr opustí Hurstwooda. Naopak, Hurstwood postupne upadá a dostáva sa medzi tých najbiednejších, medzi newyorských tulákov. Nakoniec spácha samovraždu.
Postavy
Caroline (Carrie) Meeberová- v rodine ju nazývali „sestra Carrie“. Keď Carrie odišla do Chicaga, mala len 18 rokov. Bolo to jednoduché vidiecke dievča, ktoré vyrastalo v skromných pomeroch a nebolo nikdy zvyknuté na prepych. Bola veselá, plachá, plná ilúzií, nevedomosti a mladosti. Pri rozlúčke s rodičmi jej nebolo úplne ľahostajné, že opúšťa bezpečie a istoty domova. Vydáva sa do neznámeho sveta, kde nič a nikoho nepozná. No zároveň bola zvedavá a plná očakávaní, čo jej nový život vo veľkomeste prinesie. V Chicagu bola Carrie vystavená mnohým pokušeniam. Zatúži po bohatstve, po peknom oblečení, po pohodlnom živote a osobných úspechoch. Bola krásna, no jej jednoduché oblečenie nedalo veľmi vyniknúť jej kráse. No i napriek tomu si ju vo vlaku všimol príťažlivý mladík Charles Drouet. Keď si Carrie všimla ako elegantne bol oblečený, prišla si popri ňom bezvýznamná. Na Carrie najviac zapôsobili jeho spôsoby a skutočnosť, že patril k spoločensky vyššej triede.Jednou z Carrieiných vlastností bola jej márnivosť a vnímavosť, preto hneď ako uvidela sestrin byt, vedela, že si tam nesmie pozvať človeka ako je Drouet. Taktiež pri hľadaní práce zistila, že ľudia sa správajú zdvorilejšie k tým, ktorí sú pekne oblečení. Keď Drouet ponúkol Carrie ubytovanie a peniaze na kabát a topánky, okamžite si začala predstavovať, ako by vyzerala v peknom kabáte. Predstavovala si len výhody, ktoré jej Droet ponúkal. No keď ju Drouet zoznámil s Hurstwoodom, začala sa zaujímať viac o neho, pretože v porovnaní s Drouetom mal ešte elegantnejšie vystupovanie, bol bystrejší, a na účtoch mal viac peňazí než Drouet. Carrie začala postupne veriť, že by mohla mať všetko, na čo si pomyslí. Po jej prvom úspechu v ochotníckom divadle, a po uznaní z Drouetovej i Hurstwoodovej strany a silnom potlesku od divákov, si začala viac veriť a prestala byť ustráchaným dievčatkom. Napokon sa svojou vlastnou zásluhou stala uznávanou herečkou. Jej sen po bohatstve sa splnil.
George Hurstwood - na začiatku románu, nemal Hurstwood ani 40 rokov, avšak v tomto krátkom životnom období už dosiahol nemalé úspechy a stal sa vedúcim baru Fitzgerald a Moy, kde sa schádzala bohatá a vplyvná spoločnosť. Sám Hurstwood do nej patril. Práca ho naučila, ako urobiť na ľudí dojem, vedel sa rozprávať a žartovať s hercami, obchodníkmi, politikmi a ďalšími zbohatlíkmi, ktorí do baru prichádzali. Obliekal sa pekne a vkusne. Bol bystrý, vtipný a vo všeličom sa vyznal. Miesto vedúceho baru si vydobyl tvrdou prácou a usilovnosťou, na čo bol patrične hrdý. Doma to Hurstwood až tak ružové nemal. S manželkou a deťmi poriadne nekomunikoval. Strácal autoritu a prehľad o jednotlivých členoch rodiny. Dobrý im bol len vtedy, keď potrebovali peniaze. Preto keď stretol Carrie, nehodlal sa jej vzdať. Zatiaľ čo Carrie dala prednosť kariére a úspechu pred osobným a citovým životom, Hurstwood obetoval všetko láske ku Carrie a dostal sa kvôli tomu do problémov: ukradol peniaze, prišiel o prácu a stal sa z neho tulák. Zaujímavou Hurstwoodovou črtou je jeho hrdosť. I keď mal núdzu o peniaze, radšej živoril, než aby si našiel prácu, ktorá by mu aspoň čo to vynášala. A keď sa už ocitol na ulici a musel žobrať, chcel sa naučiť aspoň rozpoznávať tváre ľudí, ktorí mu neodmietnu pomôcť. Nechcel totiž zažiť potupu. Napokon sa rozhodol pre samovraždu, pretože človeku sa ťažko vyrovnáva s neúspechom, keď už bol raz „hore“.
Charles Druet - pohľadný a finančne zabezpečený mladý muž, no zároveň veľký záletník. Priatelil sa s Hurstwoodom hlavne preto, že taká vplyvná známosť nie je na zahodenie. Ku Carrie sa správal veľmi ľahkovážne, neposkytol jej lásku a ani pozornosť. Sľúbil jej, že si ju vezme za ženu, no nikdy tak nespravil. Je prvou osobou, ktorú Carrie stretla na svojej ceste do Chicaga, a ktorá ovplyvnila jej život najdramatickejšie: zohnal jej rolu v ochotníckom divadle a zoznámil ju s Hurstwoodom, čo celkom zmenilo jej život. Kým Carrie a Hurstwood pochopili do istej miery, že materializmus a pekný vzhľad nie sú pravými ľudskými hodnotami, Drouet žil stále mylne v presvedčení, že peniaze robia človeka šťastným.
Minnie Hanson, Sven Hanson - Carrieina sestra a jej manžel, u ktorých Carrie nejaký čas bývala v Chicagu. Boli to obyčajní, jednoduchí ľudia, ktorí nemali veľa peňazí nazvyš. Carrie sa hanbila k nim pozvať Droueta, pretože bývali v skromných pomeroch a keď sa od nich sťahovala k Drouetovi, ani im to neoznámila.
Julia Hurstwoodová - manželka pána Hurstwooda. Prezieravá a vypočítavá žena. V čase, keď sa s manželom milovali, nechal Hurstwood na ňu prepísať všetok svoj majetok. Neskôr, keď má najmenšie podozrenie, že ju jej manžel podvádza,  chce sa s ním ihneď rozísť. Spolu s dcérou chodili na rôzne spoločenské podujatia, na dostihy, do divadla, kde by sa pre dcéru mohol nájsť nejaký zaujímavý mladík z bohatej rodiny.
Pani Vansová - suseda Hurstwoodovcov (Wheelerovcov) v New Yorku. Carrie sa páčila jej hra na klavír. Bola veľmi pekná, mala bohatého manžela. S Carrie sa chodievali často prechádzať na Broadway, kde to sršalo luxusom. Carrie radila, ako sa pekne obliekať a čo by jej pristalo.
Bob Ames - bratranec pani Vansovej. Carrie sa páčili jeho názory. Rozprávali sa spolu o umení a o knihách. Taktiež tvrdil, že peniaze majú pre neho malú hodnotu.
Lola Osborne - Carrieina priateľka z divadla, ktorá ju podporovala v jej kariérnom vzostupe a nahovorila ju, aby spolu bývali. Lola dala Carrie impulz, aby opustila Hurstwooda.
Hlavné témy
Triedny konflikt
Americký sen
Mestá ako Chicago alebo New York sa v období okolo roku 1900 začali rozrastať neuveriteľnou rýchlosťou. Budovali sa tu nové podniky a továrne, ktoré lákali ľudí zo všetkých kútov krajiny, aby si sem prišli urobiť kariéru a zbohatnúť. Prichádzali si sem splniť svoj americký sen. Keď Carrie prišla do Chicaga, bola ešte mladá a neskúsená a má plno nesplnených snov. Túžila po bohatstve, chcela byť uznávaná, byť obklopená ľuďmi, ktorí niečo znamenajú a pekne sa obliekať. No i napriek tomu, že to všetko dosiahla, nenašla pravú lásku a pokoj.Takisto Hurstwood, ktorý túžil zmocniť sa Carrie, obetoval tomu svoju rodinnú pohodu a dobré postavenie v spoločnosti, no napriek tomu mu Carrie až privysoko uletela. Román nám ukazuje, ako niektoré sny majú aj svoje úskalia a neskončia sa vždy tak, ako by sme si želali.
Premena
Životy Carrie aj Hurstwooda sa výrazne zmenili. Do doby, kým sa Carrie, Hurstwood a Drout nestretli, ich životy sa nevymykali bežnej rutine. No po vzájomnej interakcii sa z vidieckeho dievčaťa stala uznávaná herečka a z bohatého a vplyvného človeka sa stal bezdomovec. Tu vidieť, ako sa život môže vplyvom určitých udalostí a ľudí zmeniť.
Symboly
Divadlo
Symbolizuje, ako sa Carrin sen postupne mení v skutočnosť. Divadlo predstavuje všetko, po čom Carrie túži. Hneď ako príde do Chicaga, začína sa Carrie zaujímať o divadelné hry. Chcela by chodiť do divadla, žiaľ, nemá na to peniaze. No keď sa zoznámi s Drouetom a Hurstwoodom začnú ju brať do divadla celkom často. Divadlo bolo v tej dobe hlavnou formou zábavy pre bohatých. Carrie si začne všímať herečky, ich krásu, ladné pohyby a doma začne potajomky nacvičovať niektoré scény, ktoré v divadle videla. Neskôr sa však dostane na javisko i ona sama. Najskôr ako ochotnícka herečka a o niekoľko rokov je z nej slávna herečka. Divadlo bolo teda symbolom Carrieinho sna - luxus, noblesa, krása.
Hojdacie kreslo
No nielen Carrie, ale aj Hurstwood sa ocitá v hojdacom kresle, ale trochu z iných príčin. Hurstwood smúti za dňami, ktoré sú už dávno za ním. Za tým, ako sa mu míňajú posledné úspory, a ako stráca životnú silu. V tomto prípade je kreslo symbolom pasivity a neschopnosti niečo zmeniť.
Odev
Odev priamo odzrkadľuje sociálne postavenie človeka. Najlepším príkladom je Carrie a Hurstwood. Carriein odev sa mení priamo úmerne s jej kariérnym rastom. Zatiaľ čo v úvode knihy si nemohla dovoliť ani teplý kabát a topánky, ani dáždnik nemala; po známosti s Drouetom, Hurstwoodom a napokon keď sa stala herečkou, začala sa obliekať ako ženy, ktoré zvykla obdivovať. Taktiež Hurstwoodovo oblečenie predstavuje jeho úpadok. Ako vedúci baru sa obliekal vždy štýlovo, no v New Yorku, keď postupne stráca svoje postavenie, vidíme ako stále dokola nosí jeden kabát, ktorý je časom ošúchaný a v závere sa na ňom objavia už aj diery.
Citácie z knihy, naturalizmus
''„Carrie pomaly prešla uličkami plnými ľudí pomedzi pulty a div pritom oči nenechala na čačkách a drahokamoch, utešených šatách a písacích potrebách. Každý nový pult odkrýval pred ňou nesmierne zaujímavé a príťažlivé javisko. Dievčina sa nemohla ubrániť márnivej sile každej ozdoby, ktorá ju neodolateľne priťahovala, a predsa sa nikde nezastavila.“''
Carrie sa nezastavila v žiadnom obchode, pretože na to nemala peniaze, ale všetky tie krásne a drahé veci na ňu pôsobili ako magnet. A práve tu (v Chicagu) sa zrodila jej túžba zmocniť sa toho všetkého, byť bohatou, aby si to všetko mohla zadovážiť.
''„A teraz pozrime sa na človeka. Ďaleko sa zatúlal od brlohov v džungliach, jeho inštinkty sa otupili tým, že sa uňho prejavila vôľa. Ale tá vôľa sa ešte nerozvinula natoľko, aby zaujala miesto inštinktov a aby mohla spoľahlivo viesť jeho činy. Človek až priveľmi zmúdrel, aby poslúchal hlas svojich citov a želaní, je však ešte prislabý, aby nad nimi vždy zvíťazil.“'' (Dreiser, 1977, 79)
Autor hovorí, ako sa človek necháva ovládať vonkajším prostredím. Keď sme obklopení bohatými ľuďmi, závidíme, čo všetko majú, ale zároveň v nás vzplanie túžba byť ako oni, mať to, čo majú oni. V tomto prípade sa dá povedať, že sa už nerozhodujeme samy, ale na základe nejakých vonkajších vplyvov. Keď Carrie videla všetky tie krásne šaty vo výkladoch, videla pekne oblečené ženy (vonkajší vplyv) silno ju to ovplyvnilo. Toto je jeden zo znakov naturalizmu, že postavy konajú na základe nejakých vonkajších vplyvov.
''„V tom ako sa osud človeka vyvíja z materiálnej stránky, je veľa podobného s jeho telesným rastom. Alebo sa stane mocnejším, zdravším a múdrejším, ako keď mládenec dospieva v muža, alebo sa stane slabším, neduživejším a pasívnejším, ako keď sa zrelý muž približuje k starobe. Iných možností niet.“'' (Dreiser, 1977, 288)
Tu je príklad toho, ako peniaze formujú človeka. Keď ich človek má je mocný, zdravý a múdry, a keď nie stáva sa z neho pravý opak.
Ľudia, ktorí sa nedokážu prispôsobiť prostrediu, prehrávajú. V románe Sestra Carrie toho vonkajšie prostredie predstavuje veľkomesto a všetky jeho lákadlá. A preto Carrie, ktorá podľahla pokušeniu vydobyť si všetko, čo jej veľkomesto ponúkalo, v ňom prežila a dostala to, čo chcela. Naopak Hurstwood, ktorý sa oddal radšej láske, prehral, pretože v materialistickom svete nie je miesto pre lásku.
„Nie je to ten najsilnejší, kto prežije, ani ten najinteligentnejší, ale ten, kto sa dokáže najlepšie prispôsobiť.“ Charles Darwin
Teória Charlesa Darwina je jednou z hlavných znakov naturalizmu, ktorým predstaviteľom je aj Theodore Dreiser.
Filmová adaptácia
Film Sestra Carrie, ktorého režisérom je William Wyler, bol natočený v USA v roku 1952. Svetová premiéra tejto romantickej drámy bola 17. júla 1952. Herecké obsadenie: Laurence Olivier (George Hurstwood), Jennifer Jones (Carrie Meeberová), Eddie Albert (Charles Druet). Film bol nominovaný na Oscara.
Naturalizmus
Literárny a umelecký štýl, ktorého názov bol odvodený od latinského slova „natura“, čo v preklade znamená príroda. Naturalizmus vznikol vo Francúzsku v 19. storočí. Hlavným predstaviteľom tohto literárneho smeru je francúzsky prozaik Émile Zola. Podľa predstaviteľov naturalizmu, literatúra má byť verným napodobnením skutočnosti. Autori sa venujú aj takým témam, ktoré boli predtým považované za spoločenské tabu. Často sú zobrazované nižšie spoločenské vrstvy (robotníci, zločinci a pod.) Je to literárny štýl, kde sa spisovateľ stáva pozorovateľom.
Naturalizmus je postavený na evolučnej teórii Charlesa Darwina, teda na prežití a množení jedincov, ktorí sa dokázali lepšie prispôsobiť podmienkam, v ktorých žijú. Postavy naturalistických románov sú silno ovplyvnené dedičnosťou a prostredím, ktoré určuje ich konanie. Autori často zobrazujú neušľachtilé stránky ľudského života, ako je chudoba, rasizmus, násilie, predsudky, korupcia, alebo prostitúcia, a preto boli autori týchto diel často kritizovaní.
Slovenské národné múzeum – Múzeum bábkarských kultúr a hračiek, hrad Modrý Kameň
Múzeum bábkarských kultúr a hračiek je jedno z múzeí Slovenského národného múzea. Špecializuje sa na dokumentovanie histórie a súčasnosti bábkového divadla, na históriu a historický vývoj detských hračiek a tiež na históriu a etnografiu regiónu. Inštitúcia vznikla v roku 1964 ako „Múzeum Imre Madácha“, o štyri roky neskôr sa pretransformovala na „Okresné vlastivedné múzeum“ so sídlom v kaštieli Imre Madácha v Dolnej Strehovej Od roku 1991 je umiestnené na hrade Modrý Kameň v okrese Veľký Krtíš. Na „Múzeum bábkarských kultúr a hračiek“ sa zmenilo v roku 1994.
Pôvodne existovalo ako samostatné múzeum, súčasťou SNM sa stalo až v roku 2002.
Tena
Tena môže byť:
Kristýna Frejová
Kristýna Frejová (* 26. október 1971, Praha) je česká herečka. Jej rodičmi sú českí herci Věra Galatíková a Ladislav Frej.
Vyštudovala odbor herectvo na Divadelnej fakulte Akadémie múzických umení (DAMU) v Prahe, kde ju viedol Jiří Adamíra. Po jej dokončení vystupovala v niekoľkých pražských divadlách, až zakotvila v Švandovom divadle. Tu vystupuje napríklad v predstaveniach Kdo je tady ředitel? alebo Kurz negativního myšlení. Výnimočne sa objavuje tiež v televízii a vo filme; hrala napríklad vo filme Chyťte doktora alebo v seriáloch Kriminálka Anděl a Terapie. Má dcéru Ráchel.
Tatrovácka koncepcia
300px|right|thumb|Typický podvozok Tatra 300px|thumb|right|Typický podvozok Tatra
Autorom tzv. „tatrováckej koncepcie“ je konštruktér Hans Ledwinka, ktorý ju po prvý raz použil v roku 1923 v malom osobnom automobile Tatra 11.
Adriana Kučerová
Adriana Kučerová (* 24. február 1976, Lučenec) je slovenská operná speváčka, sopranistka.
Tatrovácka koncepcia
Hnací hriadeľ je vedený vo vnútri centrálnej nosnej rúry. Takáto konštrukcia si vyžaduje používanie diferenciálu s čelnými ozubenými kolesami, a pri snahe o zachovanie jednotného rázvoru na obidvoch stranách používanie tanierových kolies rozdielneho priemeru, ktoré sa pri pružení odvaľujú po pastorkoch diferenciálu. V hnacom mechanizme teda nie sú použité žiadne kĺby.
Adriana Kučerová
Kariéra
Vyštudovala Vysokú školu múzických umení v Bratislave a Conservatoire national supérieur de musique et de danse de Lyon vo Francúzsku. Absolvovala viaceré medzinárodné súťaže a je laureátkou napríklad European Music Prize for Youth v Hamburgu (2001) či Internationale Sommer Akademie Prag-Wien-Budapest (2002). K najvýznamnejším oceneniam patrí absolútne víťazstvo a štyri ďalšie ocenenia na prestížnej medzinárodnej súťaži Hanns Gabor Belvedere vo Viedni v roku 2005.
Tatrovácka koncepcia
U novších typov vozidiel Tatra sa už používali tanierové kolesá rovnakého priemeru za cenu rozdielneho rázvoru vozidla, resp. u všetkých poháňaných náprav za cenu posunutia kolies na jednej strane vozidla voči kolesám na druhej strane o šírku pastorku.
Dnes koncepciu tuhého chrbticového rámu a výkyvných polonáprav používajú ťažké terénne vozidlá Tatra.
Adriana Kučerová
Kariéra
Napriek svojmu nízkemu veku Adriana vystupovala na mnohých medzinárodne uznávaných miestach, ako napríklad: Munich State Opera, Glyndebourne Festival & Touring Opera, Dallas Opera, Teatro Carlo Felice Genova, Theater an der Wien, Santa Cecilia v Ríme, Berlin State Opera, Opera de Bastille v Paríži, Teatro alla Scala, Salzburg Mozart Wochen, Houston Grand Opera, Maggio Musicale Fiorentino, Salzburg Festival, Ravenna Festival a spolupracovala s dirigentmi, ako sú Daniel Barenboim a Vladimir Jurowski.
Ocenenia
Zoznam nie je kompletný:
George Dawson
George Mercer Dawson (* 1. august 1849, Pictou, Nové Škótsko Kanada – † 2. marec 1901, Ottawa, Ontário, Kanada) bol kanadský geológ a prieskumník.
Život
Narodil sa v Pictou v Novom Škótsku ako najstarší syn Sira Johna Williama Dawsona, neskoršieho riaditeľa McGill University. V detstve bol Dawson postihnutý tuberkulózou chrbtice (tzv. Pottova choroba), ktorá spôsobila deformáciu jeho chrbta a zastavila jeho rast. Ani táto jeho fyzická indispozícia však nezabránila tomu, aby sa stal jedným z najväčších kanadských vedcov.
Počas jeho dlhej rekonvalescencie ho vzdelával jeho otec a súkromní učitelia. Neskôr navštevoval strednú školu v Montreale a McGill University v tom istom meste. Od roku 1869 študoval geológiu a paleontológiu na Royal School of Mines v Londýne (dnes súčasť Imperial College London). Úspešne absolvoval školu po troch rokoch s najlepšími výsledkami v triede.
V roku 1875 začal pracovať v Kanadskej geologickej službe. Ako pracovník tejto inštitúcie Dawson uskutočnil koncom 19. storočia rozsiahle mapovanie západnej Kanady. Jeho práca ''Geológia a zdroje v okolí 49. rovnobežky od Lake of Woods po Skalnaté vrchy, so zoznamom rastlín, zvierat a skamenelín'' z neho urobila rešpektovaného vedca. V rokoch 1883 a 1884 Dawson viedol prieskumnú expedíciu cez kanadské Skalnaté vrchy aby splnil požiadavku kanadskej vlády zmapovať najdôležitejšie vrchy, horské priesmyky a rieky v tejto oblasti. Objavil okrem iných vrcholy Mount Assiniboine (3 618 m) a Mount Temple (3 543 m). Výsledkom jeho prieskumu bola mapa kanadských Skalnatých hôr od hraníc s USA až po priesmyk Kicking Horse Pass.
thumb|left|Pamätník Georgea Dawsona na brehu rieky Yukon v meste Dawson V roku 1887 viedol expedíciu na Yukon a vypracoval niekoľko prvých máp tohto územia, ktoré sa neskôr stalo samostatným teritóriom. O 10 rokov neskôr po ňom bolo pomenované centrum zlatej horúčky na Klondike, mesto Dawson. Na jeho počesť je pomenovaný aj minerál dawsonit.
V roku 1890 získal doktorát čestný doktorát LL.D. na Queen's University v Kingstone. Zomrel v roku 1901 neočakávane po záchvate akútnej bronchitídy v Ottave. Je pochovaný na cintoríne Mount Royal v Montreale.
Pandión (syn Finea)
Pandión alebo Pandíón (starogr. Πανδίων – Pandión/iný prepis Pandíón, ) je v gréckej mytológii syn tráckeho kráľa Finea a Kleopatry, dcéry boha severného vetra Borea.
Kleopatra svojmu manželovi Fineovi porodila dvoch synov Pandióna a Pléxippa. Fineus ju však neskôr opustil, znova sa oženil a na naliehanie druhej manželky Idaie (alebo Eidothey ) svojich synov zavrel do podzemného väzenia (podľa inej verzie ich dokonca oslepil a zakopal za živa do zeme). Podľa iných antických zdrojov po uvrhnutí detí do tmavého žalára potrestali Finea bohovia neuhasiteľným hladom. Keď si sadol za stôl, prileteli hrozné Harpye, napoly ženy, napoly vtáky, jedlo mu zožrali a čo zostalo znečistili svojimi výkalmi. Fineus bol nakoniec už len kosť a koža. Na svojej ceste za zlatým rúnom sa však onedlho v Trákii zastavili Argonauti, ktorí mali vo svojej posádke aj okrídlených Kleopatriných bratov Kalaida a Zéta a tí mu pomohli. Najprv oslobodili jeho deti a následne zahnali Harpye do nenávratna.
Eddy Merckx
Eddy Merckx, celým menom Edouard Louis Joseph Merckx (* 17. jún 1945, Meensel-Kiezegem, Belgicko) je bývalý belgický profesionálny cyklista. Je považovaný za najlepšieho svetového cyklistu všetkých čias. Známy bol aj pod prezývkou „Kanibal“.
Športová kariéra
Merckxova cyklistická kariéra sa začala v roku 1961. O tri roky neskôr sa stal svetovým šampiónom v amatérskej kategórii. V roku 1965 prechádza k profesionálom. V roku 1966 po prvýkrát vyhral preteky Milano-San Remo. O rok neskôr vyhral svetový šampionát v kategórii profesionálov. V roku 1968 Merckx vyhral ako prvý Belgičan Giro d´Italia. Hneď pri svojom debute na Tour de France 1969 sa mu podarilo získať celkové víťazstvo, ako aj víťazstvá v súťaži šprintérov a vrchárov. Žiaden ďalší cyklista už toto nedokázal zopakovať, jedine Laurent Jalabert dosiahol podobný úspech v roku 1995 na Vuelta a España.
Vo výpočte Eddyho úspechov by sa dalo ešte dlho pokračovať, z tých najväčších stojí za zmienku napríklad to že Tour de France vyhral vo svojej kariére celkovo 5-krát (na TdF doteraz drží rekordy v počte vyhratých etáp - 34 a počte dní ktoré strávil v žltom drese vedúceho pretekára - 96). Takisto aj Giro d´Italia vyhral celkovo 5-krát. Na svetovom šampionáte triumfoval ešte dvakrát a 3-krát sa umiestnil v prvej päťke.
O jeho nespornej prevahe nad ostatnými cyklistami svedčia nasledujúce čísla: Počas svojej kariéry štartoval Eddy Merckx v 1582 pretekoch, z ktorých 445 vyhral - teda teda takmer každé tretie preteky v ktorých štartoval sa skončil jeho víťazstvom. V tomto smere bol preňho obzvlášť úspešný rok 1970, kedy štartoval v 120 pretekoch a z nich vyhral 54 - takmer každé druhé preteky dokončil na prvom mieste.
Čierne dni
Eddy Merckx bol maximalista, neuspokojil sa s čiastkovým výsledkom - chcel mať všetko a hneď. Preto si vyslúžil prezývku „Kanibal“. Holanďan Joop Zoetemelk, víťaz Tour de France z roku 1980 o Merckxovi povedal toto: „''Pre nás všetkých bol Eddy prekliatim… Pamätám si na jednu etapu v Alpách, keď sme vydržali v závese pri jeho pekelnom tempe sotva pol hodiny. Iba potom nás požiadal o vystriedanie, ale nikto z nás už na to nemal sily. Zasmial sa a ľahko nám ušiel.''“ Medzi ostatnými cyklistami nemal veľa priateľov, takisto sa netešil obľube ani u fanúšikov cyklistiky (samozrejme okrem belgických) a ani usporiadatelia ho nemali v láske. To vyústilo do dvoch tragických momentov:
V roku 1975 mal Eddy na dosah šiesty titul Tour de France a mohol tak prekonať dovtedajší rekord Jacquesa Anquetila, ale francúzski fanúšikovia boli proti. Rozvášnený divák ho v etape na Puy de Dôme zasiahol päsťou do brucha a i tento incident sa podpísal na jeho tesnej prehre s domácim Bernardom Thévenetem. Merckx sa potom už nikdy nedostal do vrcholnej formy a pomaly smeroval ku koncu kariéry.
Eddy Merckx ukončil svoju pretekársku kariéru v roku 1978, vo veku 33 rokov. Podľa jeho vlastných slov jeho telo by bolo schopné pretekať ďalej, ale bol vyčerpaný z psychologického tlaku, ktorý bol naňho vyvíjaný.
Umiestnenie na pretekoch Grand Tour
D - diskvalifikovaný pre doping
Vonkajší systém ochrany pred bleskom
thumb|Bleskozvod Vonkajší systém ochrany pred bleskom alebo vonkajší LPS (-názvy podľa STN EN 62305-3; iné názvy: vonkajšia ochrana pred bleskom, bleskozvod, hromozvod) je zariadenie na ochranu stavebných objektov a toho, čo je v nich, pred nebezpečnými účinkami atmosférických výbojov (bleskov) ich zvodom do zeme.
Základnými predpismi, podľa ktorých sa projektuje a konštruuje bleskozvod, sú STN EN 62305-1 až 4. Pôvodné STN 34 1390 a STN 13401391 platili do októbra 2006 (s prechodným obdobím do 2009).
Duka (priezvisko)
Duka je priezvisko. Na Slovensku je zriedkavé, s najväčším výskytom v obci Kravany nad Dunajom (okres Komárno). V Česku je najrozšírenejšie v Prahe.
Známi nositelia
Pozri v článku Duka.
Vonkajší systém ochrany pred bleskom
Bleskozvod má tri hlavné časti:
Objav
Úvahám a experimentom, smerujúcim k pochopeniu povahy bleskov a možnej ochrany pred nimi sa približne v polovici 18. storočia venovalo nezávisle viacero osôb.
V Spojených štátoch to bol diplomat, spisovateľ a prírodovedec Benjamin Franklin, ktorému je objav bleskozvodu zvyčajne pripisovaný. V roku 1749 spísal formou interných poznámok podobnosti medzi vlastnosťami a prejavmi bleskov a laboratórnych elektrických výbojov, ktoré následne v roku 1750 spracoval do odborného textu „Opinions and Conjectures concerning the Properties and Effects of the Electrical Matter, arising from Experiments and Observations made in Philadelphia, 1749“, kde už explicitne pomenúva možnosť ochrany budov a lodí uzemnenými zahrotenými tyčami.
V Európe český premonštrátsky kňaz a vynálezca Prokop Diviš, ktorý sa rovnako venoval experimentom s elektrinou a elektrickými výbojmi, postavil v roku 1754 v Příměticiach neďaleko Znojma „meteorologický stroj“. Šlo o sústavu 400 kovových hrotov na 15-metrovom stožiari, uzemnenú železnými reťazami, ktorá mala trvalo vyrovnávať rozdiel potenciálov medzi nebom a zemou a predchádzať tak samotnému vzniku výbojov. Konštrukcia tak svojím prevedením fungovala fakticky ako bleskozvod.
V Ruskom Nevjansku bola na popud priemyselníka Akinfija Nikitiča Demidova pravdepodobne v rokoch 17211745 postavená veža, dnes známa ako Šikmá veža v Nevjansku. Na vrchole veže bol umiestnený železný hrot, uzemnený zložitým systémom armovania, prechádzajúcim celou stavbou. Účel konštrukcie nie je doložený, prevedením však môže ísť o bleskozvod, ktorý by tak predchádzal ostatné praktické realizácie aj teoretické pojednania.
Ján Halaša
Ján Halaša (* 9. október 1893, Martin – † 12. október 1981, Trenčín) bol slovenský fotograf, organizátor turistiky a lekárnik.
Životopis
Pochovaný je na Evanjelickom cintoríne v Trenčíne.
Frej
Frej môže byť:
2170 Byelorussia
2170 Byelorussia je planétka s priemerom 22 km, ktorú objavil Crimean Astrophysical Observatory 16. septembra 1971.
44 Nysa
44 Nysa je planétka s priemerom 73 km, ktorú objavil nemecko-francúzsky astronóm Hermann Mayer Salomon Goldschmidt 27. mája 1857.
Courlandon
Courlandon je francúzska obec, ktorá sa nachádza v departemente Marne, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Loxodonta
Loxodonta (po slovensky slon) je rod z čeľade slonovité.
Z toho starého rodu dodnes prežili druhy slon africký a slon pralesný.
Systematika
Poznámky:
Druhy v minulosti občas zaraďované do rodu Loxodonta (okrem vyššie spomínaných druhov z rodu Palaeoloxodon):
Zdroje systematiky:
Zoznam chránených území v okrese Nitra
Toto je zoznam chránených území v okrese Nitra aktuálny k roku 2017, v ktorom sú uvedené chránené územia v oblasti okresu Nitra.
Artiguemy
Artiguemy je francúzska obec, ktorá sa nachádza v departemente Hautes-Pyrénées, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Eaux-Puiseaux
Eaux-Puiseaux je francúzska obec, ktorá sa nachádza v departemente Aube, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 233 obyvateľov (2009).
Nasledujúci graf zobrazuje vývoj počtu obyvateľov v obci.
2171 Kiev
2171 Kiev je planétka s priemerom 25 km, ktorú objavila Tamara Michailovna Smirnovová 28. augusta 1973. Pomenovaná je podľa hlavného mesta Ukrajiny - Kyjeva.
Frej (priezvisko)
Známi nositelia
Pozri v článku Frej.
Frei
Frei môže byť:
Justín II.
náhľad|350px|[[Solidus Justinia II.]] Justín II. (iné mená: Justin II., Justinus II., Iustinus II., Justinos II., I(o)ustinos II., zriedkavejšie: Justinius II., Iustinius II.; * 520 – † 5. október 578) bol byzantský cisár od 14. novembra 565 až do smrti.
Nástup na trón
Justínovými rodičmi boli Dulcidius a Vigilantia, sestra cisára Justiniána I. Vďaka svojmu postaveniu na cisárskom dvore a svojej žene Sofii, ktorá bola neterou cisárovnej Theodory, získal po Justiniánovej smrti cisársky titul. Existoval síce ešte iný kandidát, ktorý sa tiež volal Justinus a aj on bol synovcom Justiniána, toho však čoskoro odstránili.
Prvé dni Justínovej vlády boli celkom sľubné: zaplatil dlhy svojho strýka, osobne sa staral o súdnictvo a vyzval na rešpektovanie náboženskej tolerancie. Nezanedbával západ, ale snažil sa udržať tamojšie územia. No z dôvodu chýbajúcej aristokracie a nevraživosti miestneho miestodržiteľa zostalo jeho úsilie neúčinné. Vo vnútorných záležitostiach spôsobila onedlho problémy jeho protimonofyzitská náboženská politika.
Obrana ríše
Jednou z kľúčových udalostí jeho vlády bola invázia Langobardov vedených kráľom Alboinom do Talianska v roku 568. Germánski Langobardi si počas niekoľkých rokov podrobili veľké časti krajiny a takmer úplne tým zmarili reštauračné dielo Justiniána I. Ich vpád je všeobecne považovaný za poslednú etapu germánskeho sťahovania národov a za jeden z možných koncov antiky. Justín sa nedokázal postaviť na odpor proti útočníkom aj preto, že svoju pozornosť musel sústrediť na sever a na východ: Na Dunaji dal pokyn na celý rad skôr neúspešných ťažení proti prenikajúcim Avarom, kým na východe v roku 572 znovu vypukla vojna proti Sasánovcom, s ktorými uzatvorili Rimania mier iba pred desiatimi rokmi. Príčinou boli dovtedy nevyriešené spory v oblasti Kaukazu, okrem toho neustále dochádzalo k prepadom rímskeho územia arabským kmeňom Lachmovcov, ktorí boli perzskými spojencami. Neskoroantickí autori Justínovi vytýkali aj to, že ľahkomyseľne vyprovokoval vojnu tým, že podporoval povstanie v Peržanmi kontrolovanej časti Arménie. Dôvodom na vojnu bola tiež nespokojnosť Rimanov s potrebou platiť Peržanom každoročný tribút, ktorý dohodol Justinián v roku 562. Aj keď obe strany boli pripravené na vojnu rovnako zle, dosiahli Peržania pod vedením Husrava I. niekoľko významných úspechov. Sasánovske vojska sa prevalili Mezopotámiou a v roku 573 dobyli dôležitú pevnosť Daru. Spojenectvo s Turkami, ktorí mali napadnúť Peržanov zozadu, neprinieslo očakávaný výsledok. Naopak, Turci sami onedlho zaútočili na Východorímsku ríšu. Zdá sa, že zlé správy z bojiska uškodili Justinianovmu duševnému zdraviu. Napriek tomu ale aj Rimania dosiahli niektoré úspechy: Justinianov vojvodca Justinián, brat cisárom odstráneného pretendenta trónu Justína, dosiahol skvelé víťazstvo v bitke pri Melitene. Bola to do tých čias jedna z najťažších perzských porážok v bojoch s Rímanmi. Kráľ Husrav I. vyviazol len s veľkou námahou. Napriek tomu tento úspech sa neukázal ako rozhodujúci. Peržania sa z porážky rýchlo spamätali a Justíns bol nakoniec nútený vykupovať si neistý pokoj zbraní každoročným poplatkom. Toto prímerie sa ale vzťahovalo len na Mezopotámiu, Arménia bola z tohto ustanovenia vyňatá a prímerie nevydržalo príliš dlho. Už v roku 578 boje začali nanovo.
Smrť a nástupníctvo
Od roku 574 sa prejavovali príznaky Justínovej duševnej choroby. Na radu svojej manželky Sofie Justín 7. decembra 574 ustanovil úspešného vojvodcu Tiberia za svojho spolucisára. Ten odvtedy prakticky sám vykonával všetky štátne záležitosti. Keď Justín, ktorého vláda je moderným výskumom hodnotená prevažne negatívne (oproti historickým prameňom), roku 578 zomrel, stal sa Tiberios bez problémov jeho nástupcom.
Majstrovstvá Afriky vo futsale 1996
Majstrovstvá Afriky vo futsale 1996 boli 1. majstrovstvá Afriky vo futsale mužov, ktoré riadi Africká futbalová konfederácia (CAF). Konali sa od 25.30. septembra 1996 v Káhire, v Egypte, za účasti 5 tímov.
Majstrovstvá boli zároveň kvalifikáciou na Majstrovstvá sveta FIFA 1996 v Španielsku. Kvalifikoval sa na ne iba víťaz.
Karol Branislav Halenaj
Karol Branislav Halenaj (Halenay) (* 29. september 1823, Banská Bystrica - † 13. jún 1885, Závada) bol slovenský evanjelický kňaz a publicista.
Životopis
Študoval na lýceu v Banskej Štiavnici, od 1847 teológiu v Jene. Od 1850 pisár Zvolenskej stolice, 1851-1884 evanjelický farár v Závade. Zakladajúci člen MS a podporovateľ slovenských gymnázií. Počas štúdia v Jene propagoval slov. ľudovú pieseň, pokúsil sa o verše s predrevolučnými náladami. Prispieval do Slov. národných novín a Orla tatránskeho článkami o slov. národných a sociálnych pohyboch do Obzoru, Pešťbudínskych vedomostí a Nár. novín, kde analyzoval maď. politiku vo vzťahu k uh. národnostiam, postavil sa za federatívne usporiadanie Uhorska a nastolenie nár. rovnosti v monarchii.
Majstrovstvá sveta v biatlone 2013 – Stíhacie preteky mužov na 12,5 km
Stíhacie preteky mužov na 12,5 km na MS v biatlone 2013 sa uskutočnili 10. februára 2013. Najrýchlejších 60 pretekárov z pretekov Šprintu na 10 km súťažilo na okruhu dlhom 12,5 km.
Results
Preteky začali o 11:00.
VSŽ Košice v sezóne 1985/1986
VSŽ Košice v sezóne 1985/1986 hrali 22. sezónu v najvyššej súťaži. Sezóna začala víťazstvami na Sliezskom pohári v Opave, víťazstvom na Pohári SNP v Banskej Bystrici a druhým miestom na turnaji o Pohár Zväzu československo-sovietskeho priateľstva. Sezóna bola zakončená prvým majstrovským titulom v histórii klubu. Trénermi Telovýchovnej jednoty Východoslovenských Železiarní Košice boli Ján Selvek a Július Kovács. Od tejto sezóny sa v lige hrá už aj na play-off. VSŽ Košice vyhrali základnú časť a vo štvrťfinále sa stretli so Spartaou Praha, ktorú porazili 3:1 na zápasy. 21.1.1986 ešte počas základnej časti strelil Mojmír Božík 3.000 gól Košíc v najvyššej súťaži. Bolo to v zápase v Českých Budějoviciach proti domácemu celku. Igor Liba sa stal najproduktívnejším hráčom základnej časti s počtom 54 bodov a Ján Vodila spolu s Vladimír Růžička z CHZ Litvínov boli najlepši strelci ligy. Obaja mali na svojom konte 28 gólov po Základnej časti. V semifinále TJ VSŽ Košice naratili na tím Tesla Pardubice. V ozhodujucom piatom zápase si oceliari poradili zo súperom presvedčivo 4:1 a postúpili do finále. Vo finále naazil tím z ďalekého východu federácie na Duklu Jihlava 11-násobného majstra československa. V tejto sérii platilo heslo môj dom, môj hrad. Košice do série vstúpili výborne keď vyhrali doma oba zápasy. V jihlave však prehrali prvý zápas a druhý až na nájazdy. V poslednom rozhodujúcom zápase, ktorý sa konal 21. marca 1986 na Zimnom štadióne Ladislava Tojáka v Košiciach. Bol to historický deň celého mesta a dá sa povedať aj celého Východného Slovenska. Zápas skončil 3:3 v riadnom hracom čase a tak nasledovalo predĺženie 3x5 minút. Ani v ňom však nepadol gól a museli nasledovať trestné strieľania v ktorých po víťaznom góle Viliama Belasa putoval pohár do Košíc. Finálový zápas sa skončil o 20.30 hod. Medaily hráčom a realizačnému tímu odovzdali Ing. Dr. R. Jančuška a O. Faraizel. Pohár mastra prebral kapitán tímu Igor Liba. Po skončení seóny vyhlásili v Skalici výsledky TOP ankety, kde sa vyhodnotili najlepší hráči a tréneri uplynulej sezóny. Košice v nej mali svoje zastúpenie medzi dvojicou hráčov: M. Božík a I. Liba a v súťaži o najlepšich trénerov Selveka s Kovácsom. Všetci menovaný sa stali víťazmi vo svojich kategóriách.
Sliezsky pohár
Opava 13. augusta - 16. augusta 1985
Skupina B
góly Košíc: Mažgut 3, Danko, Jabcon, Staš, J.Bondra góly Košíc: Žabka 2,Kapusta, Brúsil, Štefanovič, J.Bondra, Svitek góly Košíc: Svitek, Jabcon, M.Ihnačák, Staš
Finále
góly Košíc: Staš, žabka, Jabcon, M.Ihnačák, Svitek
Pohár SNP
Banská Bystrica 28. augusta - 30. augusta 1985
Skupina D
Košice 21. augusta - 23. augusta 1985
Finále
Martin 11. december - 13. december 1985
góly Košíc: Staš góly Košíc: M.Ihnačák 2, Hriňák, Jančuška góly Košíc: Štefanovič 3, M.Ihnačák 2, Žabka 2, Staš, Danko
Káder
Tréneri
Herný systém
Ligu hralo 12 klubov. Najskôr sa stretli všetky družstvá dvojkolovo každý s každým, čiže 22 zápasov (1 zápas vonku a 1 zápas doma). Po tejto prvej časti nasledovala druhá, kde sa párne družstvá stretli s nepárnymi po úvodnej časti. Výsledky prvých 22. kôl sa započítavali. Po základnej časti nasledovalo klasické play-off: štvrťfinále, semifinále a zápasy o umiestnenia sa hrali na 2, finále na 3 víťazné zápasy. V play-off sa pri nerozhodnom výsledku predlžovalo 3 x 5 minút. Ak sa ani v predĺžení nerozhodlo, nasledovali samostatné nájazdy. Každú sériu nájazdov absolvovali traja hráči z jedného a traja z druhého družstva; ak sa v sérii nerozhodlo, pokračovali rovnakí hráči až do rozhodnutia, takže koniec zápasu nastal až po ukončení celej série.
Whole Lotta Love
„Whole Lotta Love“ je skladba anglickej hard rockovej skupiny Led Zeppelin. Je to úvodná skladba icj druhého štúdiového albumu Led Zeppelin II a v USA a Japonsku bola vydaná ako singel. V USA sa stala prvým hitovým singlom a dňa 13. apríla 1970 bol certifikovaný zlatou platňou za predaj 1 milión kópií. Podobne ako ostatné skladby Led Zeppelin nebola ako singel vydaná v Spojenom kráľovstve, ale v Nemecku, Holandsku, Belgicku a Francúzsku áno.
V roku 2004 bola skladba zaradená na 75. miesto v zozname Rolling Stone’s 500 Greatest Songs of All Time časopisu Rolling Stone a v marci 2005 bola skladba zaradená na 3. miesto v zozname 100 Greatest Guitar Tracks časopisu Q magazine. V rovnakom zozname časopisu Rolling Stone bola zaradená na 11. miesto. V roku 2009 bola hudobnou stanicou VH1 skladba nazvaná ako "tretia najlepšia hard rocková skladba všetkých čias".
Uznania
(*) označuje neočíslované zoznamy.
Formáty a zoznamy skladieb
1969 7" singel (US: Atlantic 45-2690, Angola: Atlantic ATS 485, Australia/New Zealand: Atlantic AK 3412, Belgium: Atlantic BE 650186, Bolivia: Polydor 508007, Canada: Atlantic Oldies Series OS 13116, Chile: Atlantic 2164 002, France: Atlantic 650 186, Germany: Atlantic 70409, Greece: Atlantic 255 017, Holland: Atlantic ATL 2690, Italy: Atlantic ATL NP 03145, Japan: Warner Pioneer P-2550A, Mexico: Atlantic AT 45-52, Philippines: Atlantic ATR 0046, Sweden: Atlantic ATL 70409, Uruguay: Atlantic 2164002)
1969 7" radio edit (UK*/Lebanon: Atlantic 584309, Canada: Atlantic AT 2690, South Africa: Atlantic ATS 485)
1969 7" radio edit (Brazil: Atlantic 205.025, Peru: Atlantic ALT 7035)
1969 7" singel (Japan: Nihon Gramophone DT-1139)
Majstrovstvá Európy v ľadovom hokeji 1932
Majstrovstvá Európy v ľadovom hokeji 1932 boli sedemnáste majstrovstvá Európy v ľadovom hokeji, ktoré sa uskutočnili od pondelka 14. marca do nedele 3. marca 1932 v hlavnom meste Nemecka v Berlíne. Boli to posledné majstrovstvá Európy, ktoré sa hrali oddelene od Majstrovstiev sveta. Svoj štvrtý titul tam získalo 🇸🇪 pred 🇦🇹 a 🇨🇭.
Whole Lotta Love
Formáty a zoznamy skladieb
1970 7" singel (Costa Rica: Atlantic 70.020, Portugal: Atlantic ATL 10058, Spain: Atlantic H 523)
Majstrovstvá Európy v ľadovom hokeji 1932
Výsledky
V úvodnej fáze sa hrali tri základné skupiny. Do finále postupovali víťazi skupín, ale keďže v A skupine každý tím získal rovnaký počet bodov a skóre, výnimočne postúpili všetci traja.
Skupina A
V dôsledku rovnosti bodov a rozdielu skóre do finálovej skupiny postúpili všetky tri tímy.
Whole Lotta Love
Formáty a zoznamy skladieb
1970 7" singel (Turkey: Atlantic 70501)
Majstrovstvá Európy v ľadovom hokeji 1932
Skupina B
Do finálovej skupiny postúpilo.
Skupina C
Do finálovej skupiny postúpilo 🇸🇪.
Whole Lotta Love
Formáty a zoznamy skladieb
1970 7" EP (Bolivia: Atlantic AX 11695)
Majstrovstvá Európy v ľadovom hokeji 1932
Finálová skupina
* Výsledky označené hviezdičkou sú započítané zo skupiny A.
Súťaž útechy
* Výsledky označené hviezdičkou sú započítané zo skupín B a C.
Whole Lotta Love
Formáty a zoznamy skladieb
1970 7" EP (Holland: Atlantic ATL 2091 208)
1970 7" EP (Australia/New Zealand: Atlantic EPA 200)
1970 7" EP (Australia: AX 11695 (MX 34022))
1970 7" singel (France: Atlantic 10236, Germany: Atlantic Oldies Series ATL 10236)
1997 CD singel (UK: Atlantic AT 0013 CD (7567 84014 6), Australia: Atlantic 7567 84014 2, Brazil: Atlantic LZ 1997, Germany: Atlantic A 4014 CD, Japan: Atlantic AMCY 2403, Korea: Atlantic 84014 2, South Africa: Atlantic 7567 84014)
Notes: (*) Stiahnutý
Échemines
Échemines je francúzska obec, ktorá sa nachádza v departemente Aube, v regióne Champagne-Ardenne.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je 81 obyvateľov (2009).
Nasledujúci graf zobrazuje vývoj počtu obyvateľov v obci.
Ondrej Fridrich Halický
Ondrej Fridrich Halický (* 16. január 1753, Bátovce - † 12. apríl 1830, Pešť) bol spisovateľ a pedagóg.
Životopis
Teológiu študoval vo Viedni. Profesor v Trnave, v Banskej Bystrici, 1776 v Budíne, 1787 v Trenčíne, od 1792 prof. nemeckej reči a literatúry na peštianskej univerzite. Autor latinských epigramov, príležitostných a oslavných básní publikovaných samostatne i v almanachoch a časopisoch. Vydal učebnicu matematiky pre gymnáziá, prekladal odborné, vojenské, zdravotnícke, hospodárske a i. príručky z francúzštiny i do latinčiny, zostavil schematizmus a i.
Jazdecká ulica
Jazdecká ulica je ulica:
Chris Shiflett
Christopher Aubrey Shiflett (* 6. máj 1971, Santa Barbara, Kalifornia, USA) je americký gitarista, člen skupiny Foo Fighters.
Pred prestupom k Foo Fighters, ktorá stratila svojich predošlých dvoch gitaristov, hrával v kalifornskej punkovej skupine No Use For A Name. Členom skupiny Foo Fighters sa stal v roku 1999, potom čo vydala album There Is Nothing Left to Lose. Prvý album na ktorom hral bol One by One.
Pôsobil aj v skupinách Lost Kittenz (predchodca skupiny Sugarcult) a Me First And The Gimmie Gimmies.
Shiflett má svoj vlastný hudobný projekt s názvom Jackson United, kde spieva a hrá na gitare.
Jeho brat Scott hrá v skupine Viva Death.
Tomáš Kaberle
Tomáš Kaberle (* 2. marec 1978, Rakovník) je bývalý český reprezentant v ľadovom hokeji. Jeho bratom je tiež hokejový obranca František Kaberle.
Klubový hokej
Tomáš Kaberle je obranca. Je 188 cm vysoký a váži 91 kg (údaj z roku 2006). Na začiatku svojej kariéry hral za tím Českej hokejovej extraligy HC Kladno. Bol draftovaný tímom Toronto Maple Leafs z 204. pozície. Za Toronto hrá od sezóny 1998/99 až doteraz s výnimkou lockoutu v NHL, kedy hral za HC Rabat Kladno v českej hokejovej extralige. Uzavrel zmluvu s ročným príjmom 2,28 mil. dolárov. Hrá v drese s číslom 15. V priebehu sezóny 2010/2011 odišiel z Toronta do Bostonu, s ktorým vyhral Stanley Cup. V nasledujúcej sezóne prestúpil do Caroliny Hurricanes.
Reprezentácia
Tomáš Kaberle získal s reprezentáciou Česka titul majstra sveta na majstrovstvách sveta v roku 2005, striebornú medailu na MS 2006 a bronzovú olympijskú medailu na Zimných olympijských hrách 2006 v Turíne. Česko reprezentoval taktiež na MS 2003, MS 2008 a na ZOH 2002 a 2010
Zimné olympijské hry 2006
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.
Zoznam chránených území v okrese Partizánske
Toto je zoznam chránených území v okrese Partizánske aktuálny k roku 2015, v ktorom sú uvedené chránené územia v oblasti okresu Partizánske.
Shuvuuia
Shuvuuia bol 60 cm. dlhý vtákovitý dinosaurus. Žil pred 90 až 75 miliónmi rokov na území dnešného Mongolska. Je známy zo skamenelín zahŕňajúcich pozostatky lebky. Jediný druh je Shuvuuia deserti.
Opis
Rod Shuvuuia sa vyznačoval pretiahnutou nízkou lebkou s množstvom malých zubov, štíhlou stavbou tela a dlhými zadnými končatinami, ktoré z neho robili výborného bežca. Podobne ako ďalšie rody z čeľade Alvarezsauridae, disponoval mimoriadne skrátenými prednými končatinami, ktoré vďaka silne vyvinutému palcu pripomínali krátke kopije. Ich účel nie je známy, keďže ich pohyblivosť bola zrejme obmedzená. Ak je správny názor, že rod Shuvuuia požieral termity, je možné, že pomáhali pri narušovaní termitísk. Nedá sa vylúčiť ani použitie predných končatín pri vzájomných súbojoch. Na rozdiel od niektorých ďalších alvarezsauridov mal pomerne dlhý chvost, kým na predných končatinách sa okrem dominantného prvého prsta (palca) zachovali aj drobné pozostatky druhého a tretieho prsta. Žil na rovnakej lokalite, ako niektoré známejšie dinosaury, napríklad rod Velociraptor alebo Protoceratops.
Operenie
Rod Shuvuuia patrí medzi prvé dinosaury, ktoré boli objavené so stopami pernatej pokrývky tela a je teda jedným z niekoľkých známych operených dinosaurov. V niekdajších pernatých útvaroch boli dokonca objavené aj stopy proteínu beta-keratínu.
V kultúre
Shuvuuia sa objavuje v prvej epizóde amerického televízneho dokumentu Dinosaur Planet z roku 2003.
Krajná Bystrá
Krajná Bystrá je obec na Slovensku v okrese Svidník, v Prešovskom kraji.